ئازادی، یەکسانی، برایەتی

ئازادی، یەکسانی، برایەتی () درووشمی فەرمی کۆماری فەڕەنسایە. ھەروەھا ئەم درووشمە لەم دواییانەدا لە ھایتی بەکارھێنراوە بەھۆی کاریگەرییەکانی بنەماکانی فەڕەنسا.https://fr.wikipedia.org/wiki/Libert%C3%A9,_%C3%89galit%C3%A9,_Fraternit%C3%A9
وێنۆک|چەپ|پۆستەرێکی پڕووپاگەندەیی ساڵی ١٧٩٣ کە نوێنەرایەتی کۆماری یەکەمی فەڕەنسا دەکات بە درووشمی «یەکگرتوویی و جیانەکردنەوەی کۆمار. ئازادی، یەکسانی، برایەتی یان مەرگ». لەگەڵ ھێماکانی وەک ئاڵای سێ ڕەنگ و کڵاو و کەڵەشێری گالین
 مێژوو 
ئەم درووشمە لەلایەن شۆڕشگێڕانی ئەم وڵاتە لە دەوروبەری ساڵی ١٧٩٠ لە سەردەمی شۆڕشی گەورەی فەڕەنسا و پێش دروستبوونی یەکەمین کۆماری فەڕەنسا پێکھات. لەو سەردەمەدا دەنگۆی درووشمەکانی تری وەک «دۆستایەتی، چاکە، زانست، یەکگرتوویی» باس دەکرا، بەڵام ھیچیان ئەوەندەی «ئازادی، یەکسانی، برایەتی» بەناوبانگ نەبوون. «ئازادی» بەناوبانگترین درووشمی ئەو ساڵانە بوو، دواتر وشەی «یەکسانی»ی بۆ زیادکرا، دواجار وشەی «برایەتی» ئەم درووشمەی تەواو کرد. یەکەم کەس کە ئەم درووشمەی بەکارھێنا، کەسێکی تر نەبوو جگە لە ماکسیمیلیان ڕۆبێسپێر نەبێت، کە لە نامیلکەی «داھاتی ڕێکخراوی پاسەوانی نیشتمانی»دا، کە لە ساڵی ١٧٩٠دا نووسیوویەتی، باسی کردووە. ئەم نامیلکەیە لەلایەن کۆمەڵەکانی گەل لە سەرتاسەری فەڕەنسا بڵاوکرایەوە.Mona Ozouf, Liberté, égalité, fraternité, in Lieux de Mémoire (dir. Pierre Nora), tome III: Les France. De l'archive à l'emblème, éd. Quarto Gallimard, 1997, pp.4353-4389
 سەرچاوەکان 

پۆل:بەرابەریخوازی
پۆل:لیبرالیزم
پۆل:دروشمەکان